АҞӘА, нанҳәа 1 – Sputnik, Сариа Кәарцхьиаԥҳа. Велики Новгородынтәи Аҟәаҟа адәыӷба аныҟәара иалагоит нанҳәа 2 инаркны ҳәа Sputnik иазеиҭеиҳәеит "Аԥсныеихамҩа" адиректор хада Алхас Вартагаа.
"Амаршрут аиҿкааразы Санкт-Петербургнтәи иаауа адәыӷба иацрарҳәоит даҽа вагонк. Адәыӷба мышкы абжьара мышкы иныҟәалоит, нанҳәа 2 инаркны," - иҳәоит иара.
Аихамҩатә маршрут ақалақьқәа: Тверь, Москва, Тула, Липецк, Воронеж, Ростов-на-Дону, Армавир, Тҟәаԥс, Шәача, Адлер, Гагра ирылсуеит.
Амҩа ҩымши 12 сааҭи иқәхоит. Ари аихамҩатә еимадара аус аулоит цәыббра 2 рҟынӡа.
Иара убас шәаԥхьар шәылшоит:
-
Аԥсныҟа "Иаку абилеҭ" ала аныҟәарақәа хацыркхеит
-
Аԥхынтәи аамҭазы Аԥсныи Урыстәылеи х-дәыӷбак еимардоит